Djournêye

Ene djournêye (do solea), c' est l' termene do djoû d' 24 eures ki court etur el lever do solea et solea-djus.

Li djournêye est shuvowe del nutêye u nute.

 Moumints del djournêye 
Les moumints del djournêye, c' est:
 meynute meyzeure (nole eure å matén, a pont d' eure), pu les ptitès eures
 les aireurs do djoû
 li pikete do djoû, å lever do solea
 l' åmatén
 li matinêye
 Nonne
 l' aprandjire
 l' après-nonne
 li vesprêye, pu l' anuti, å coûtchî do solea

 Crexhance et discrexhance des djoûs 
Le djoûs sont les pus courts li 21 di decimbe. On dit:
Al Sint-Toumas, les djoûs sont-st å pus bas.
Li Sinte-Luce, c' esteut l' 23, on djheut: Al Sinte-Luce, les djoûs crexhèt do sôt d' ene poucePo k' ça rime, prononcîz puce
Après on dit:
Å Noyé, les djoûs crexhèt do pas d' èn åmeaPo k' ça rime, prononcîz auméli mot «åmea» doet esse comprins å prumî sinse di «pitie biesse», come on poyon u èn oyon.; udonbén: al Noyé, les djoûs crexhnut di l' asdjamblêye d' on tchénPo k' ça rime, prononcîz tché (O98)Al novelan, les djoûs crexhnut do pas d' èn efant,
''Al Sint-Antoenne, les djoûs crexhèt do pas d' on moenne.

Les djoûs sont les pus longs li 21 di djun.

 Sourdants 

Categoreye:Cronolodjeye
*